Marekas Matčinskis
Marekas Matčinskis (lenk. Marek Matczyński; 1631–1697 m. vasario 10 d.) – ATR karinis ir politinis veikėjas, Rusios vaivada (nuo 1692), Karūnos didysis iždininkas (nuo 1689), Karūnos didysis žirgininkas (nuo 1676), Graboveco seniūnas. Janystėje Marekas Matčinskis, greičiausia, buvo karaliaus Jono Kazimiero Vazos vėliavininku. 1649 metų rugpjūtyje dalyvavo Zborovo mūšyje, po to kovėsi prieš kazokus, rusus ir švedus. 1677 metais Mareksas Matčinskis įgijo žemę netoli Varšuvos, kurią perdavė Jonui Sobieskiui gyvenimui (pagal ATR įstatymus karalius negalėjo įsigyti žemės valdų); vėliau tose žemėse buvo pastatyti Vilianuvo rūmai. 1683 metais jis dalyvavo Vienos mūšyje. 1689–1692 metais Marekas Matčinskis buvo Karūnos didžiuoju iždininku, o po atsistatydinimo iš to posto tapo Rusios vaivada. Nuo 1693 metais jam ėmė blogėti sveikata, todėl tarpuvaldžio metu 1696 metais jis nevaidino jokio vaidmens. Marekas Matčinskis mirė 1697 metų vasario 10 d. Javorove, ir buvo palaidotas Variažo bažnyčioje, pastatytos už jo pinigus. Pagrindinę savo turto dalį jis testamentu paliko Jono Sbieskio sūnums.